Valke slaan toe op perlemoen in GrabouwPerlemoen by die perlemoenverwerkingsaanleg in Grabouw. (Foto: Verskaf) Twee verdagtes is vandeesweek in hegtenis geneem toe die Valke op ŉ onwettige perlemoenverwerkingsaanleg in Grabouw in die Wes-Kaap toegeslaan het. Lt.kol. Philani Nkwalase, woordvoerder van die Valke, het Saterdag in ’n verklaring gesê lede van die Valke en amptenare van die departement van omgewingsake het Donderdag op ’n perseel in Oudebrugstraat toegeslaan waar hulle op varsgekookte en gedroogde perlemoen sowel as verwerkingstoerusting afgekom het. Die beraamde waarde van die betrokke aanleg se onwettige bedrywighede beloop meer as R5,4 miljoen, het Nkwalase gesê. Volgens Nkwalase is twee mans tussen die ouderdomme van 52 en 59 jaar oud op die plek in hegtenis geneem. Albei sal na verwagting Maandag in die plaaslike landdroshof verskyn. Perlemoen by die perlemoenverwerkingsaanleg in Grabouw. (Foto: Verskaf)